SLOVENSKO DO TOHO !

SLOVENSKO DO TOHO ! (od roku 2012 do júna 2015 Koalícia občanov Slovenska, skratka KOS, od júna do novembra 2015 Hnutie O2H, od novembra 2015 do augusta 2017 Odvaha - Veľká národná a proruská koalícia) je slovenská mimoparlamentná pôvodne centristická, neskôr nacionalistická a pro-rusky orientovaná politická strana zaregistrovaná na Ministerstve vnútra SR 7. júna 2012. V prezidentských voľbách v roku 2014 bol kandidátom strany Stanislav Martinčko.

 História 
 KOS 
Koalícia občanov Slovenska vznikla v júni 2012. Jediné voľby, ktorých sa zúčastnila, boli voľby do VÚC v roku 2013. Strana postavila štyroch kandidátov na poslancov v Prešovskom kraji, ani jeden nebol zvolený.

 O2H a Odvaha 
V roku 2015 politická strana dvakrát zmenila názov a aj profiláciu. Volebným lídrom do parlamentných volieb v roku 2016 sa stal Ján Pavliš. Predseda Stanislav Martinčko vyhlásil, že víťazstvo vo voľbách budú oslavovať s ruským šampanským.

 SLOVENSKO DO TOHO ! 
V auguste 2017 strana zmenila názov na súčasnú podobu SLOVENSKO DO TOHO !. V auguste 2018 sa vymenili traja štatutári strany, Stanislava Martinčka, ktorý bol v čele strany od jej vzniku, spolu s Milanom Hrtanom a Pavlom Krišpinským (štatutárom strany PD v rokoch 2011-2013), ktorí boli štatutármi od marca 2017, vystriedali Ján Katriňák, Miroslav Daňo a Štefan Kaliaš. V komunálnych voľbách na jeseň 2018 získala strana mandát jedného starostu (Marián Dzurik v Jasove) a siedmich poslancov v okresoch Rimavská Sobota, Košice-okolie a Levoča.

 Program strany 
Strana sa ako KOS profilovala centricky, po roku 2015 začala hlásať pronárodnú rétoriku. V zahraničnopolitickej oblasti deklarovala strana počas predvolebnej kampane pred parlamentnými voľbami v marci 2016 snahu o vytvorenie tzv. spoločného obchodného bezpečnostného priestoru "od Vladivostoku po Lisabon", ktorý by spájal Európsku úniu a Eurázijskú ekonomickú úniu.

 Volebné výsledky 
 Voľby do Národnej rady Slovenskej republiky 
 Voľby Počet hlasov Počet hlasov % Počet mandátov Umiestnenie Parlamentné postavenie 2016 3 428 0,13 %  19. miesto neúčasť v parlamente

 Voľby do Európskeho parlamentu 
Výsledky volieb do Európskeho parlamentu, v ktorých sa zúčastnila strana LIGA, resp. Priama demokracia.
 Voľby Počet hlasov Počet hlasov % Počet mandátov Umiestnenie Parlamentné postavenie 2014neúčasť na voľbách 2019neúčasť na voľbách

 Prezidentské voľby 
 Voľby Kandidát Počet hlasov Počet hlasov % Umiestnenie v 1. kole Umiestnenie v 2. kole 2014 Stanislav Martinčko 2 547 0,13 % 14. miesto nepostúpil 2019strana nepostavila kandidáta ani nikoho nepodporila

 Voľby do orgánov samosprávnych krajov 
 Voľby Počet mandátov predsedov VÚC Umiestnenie Počet mandátovposlancov Počet mandátov poslancov % Umiestnenie 2013  -   0 - 2017neúčasť na voľbách

 Komunálne voľby 
 Voľby Počet mandátov starostov a primátorov Počet mandátov starostov a primátorov % Umiestnenie Počet mandátov poslancov Počet mandátov poslancov % Umiestnenie 2018  0,03 % ?  0,03 % ?

 Vedenie strany 
 2012 – ?: Stanislav Martinčko (predseda)
 2018 – súčasnosť: 
 Ján Katriňák (pokladník)
 Miroslav Daňo (manažér)  
 Štefan Kaliaš (tajomník)

 Referencie 

 Externé odkazy 
 Oficiálna stránka strany (2012-2015) 
 Oficiálna stránka strany (2015-2016) 
 KOS v registri strán Ministerstva vnútra SR 

Kategória:Politické strany na Slovensku – funkčné
Kategória:Organizácie založené v 2012